Ngingumuntu othile!

ngoba …

Ngingumntwana kaNkulunkulu

Yilowo nalowo okholwa wukuthi uJesu unguKhristu, uzelwe nguNkulunkulu. Lowo othanda ozelweyo uthanda nomzeleyo.

1 KaJohane 5:1

Ngingophumelelayo!

Ngubani onqoba izwe uma kungesiye lowo okholwa ukuthi uJesu uyiNdodana kaNkulunkulu na?

1 KaJohane 5:5

Ngathengwa ngakhokhelwa nguKhristu

Nina nathengwa ngenani elikhulu: ningabi yizigqila zabantu.

1 KwabaseKhorinte 7:23

Ngiyingxenye yomzimba kaKhristu

Manje-ke, nina ningumzimba kaKhristu, yilowo nalowo uyisitho nabanye.

1 KwabaseKhorinte 12:27

Ngiyithempeli likaNkulunkulu

Anazi yini ukuthi nina niyithempeli likaNkulunkulu, nokuthi uMoya kaNkulunkulu uhlala kini na?

1 KwabaseKhorinte 3:16

Ngithethelelwe

“Ngakho-ke makwazeke kini madoda, bazalwane, ukuthi ngalowo kumenyezelwa kini ukuthethelelwa kwezono, nakukho konke ebeningenakulungisiswa kukho ngomthetho kaMose, ngaye lowo, yilowo nalowo okholwayo uyakulungisiswa.”

IZenzo 13:38-39

Ngikhululekile ekwahlulelweni

Kanjalo akusekho ukulahlwa kwabakuKhristu uJesu.

KwabaseRoma 8:1

Ngikhululekile

“Uma nimi esifundisweni sami, ningabafundi bami uqobo, niyakulazi iqiniso, neqiniso liyakunikhulula.”

NgokukaJohane 8:31b-32

Ngikhethiwe!

Siyazi ukukhethwa kwenu nguNkulunkulu, bazalwane abathandiweyo.

1 KwabaseThesalonikha 1:4

Ngiphephile kuNkulunkulu

Siyazi ukuthi yilowo nalowo ozelwe nguNkulunkulu akoni, ngokuba ozelwe nguNkulunkulu uyazigcina, nomubi akamthinti.

1 KaJohane 5:18

Nginokuphila okuphakade

Onayo iNdodana unokuphila; ongenayo iNdodana kaNkulunkulu akanakho ukuphila.

1 KaJohane 5:12

Konke kungenxa

“Ngokuba uNkulunkulu walithanda izwe kangaka, waze wanikela ngeNdodana yakhe ezelwe yodwa, ukuba yilowo nalowo okholwa yiyo angabhubhi, kodwa abe nokuphila okuphakade.”

NgokukaJohane 3:16

Ithemba eliphilileyo

Makabongwe uNkulunkulu uYise weNkosi yethu uJesu Khristu, owasizala kabusha ngokwesihawu sakhe esikhulu, ukuba sibe nethemba eliphilileyo ngokuvuka kukaJesu Khristu kwabafileyo, sibe nefa elingapheliyo, elingenasisihla, elingabuniyo, enililondolozelwe ezulwini.

1 KaPhethro 1:3-4

*Amavesi acashuniwe athathwe isiZulu 2020.

Ishicilelwe futhi yasakazwa yiNhlangano yeBhayibheli yaseNingizimu Afrika.

inhlangano yebhayibheli

yaseningizimu afrika

www.biblesociety.co.za

Download our Bible apps Here